Marco Rubio

Marco Rubio (født 1971) er en amerikansk republikansk politiker. Han er USAs utenriksminister fra 2025. Han var senator for delstaten Florida fra 2011 til 2025. Før dette var han medlem av Floridas lovgivende forsamling 2000–2009, de to siste årene som ordfører (speaker).

 Livsløp 
Marco Rubio ble født i Miami i Florida som tredje barn (annen sønn) av Mario Rubio (1927 – 2010) og Oriales García (født 1931).Political Graveyard: Christian Politicans in Florida: Marco RubioNNDB – Marco RubioMarco Rubio: An American Son, N.Y. 2013, s. 15ff.
Foreldrene var eksilkubanere som var ankommet USA den 27. mai 1956 –  mer enn to år før Fulgencio Batistas fall på Cuba og Fidel Castros maktovertakelse 1. januar 1959 – med deres eldste sønn Mario (Victor) (født 1950). 

Familien kom først til New York City, men flyttet året etter til Miami. Her fikk faren stilling ved Roney Plaza Hotel i Miami Beach. Etter hvert ble han selvstendig næringsdrivende, men alle hans foretak gikk konkurs. I 1964 flyttet familien til Los Angeles og kort etter til Las Vegas. Her ble de ikke lenge, og kom seg tilbake til Miami der faren gjenopptok arbeidet på Roney Plaza Hotel.

Først i september 1975 – 15 år etter ankomsten – tok foreldrene skritt for å bli amerikanske statsborgere. De var med andre ord ennå ikke amerikanere da deres tredje sønn Marco ble født.

I 1978, da Marco Rubio var syv år, flyttet familien atter til Las Vegas, der faren arbeidet som barkeeper og moren som stuepike. I 1985 returnerte de til Miami, der faren fortsatte som barkeeper til 1997. Moren ble lagerleder ved Kmart.

Rubio har bachelorgrad fra University of Florida fra 1993 og kandidatutdannelse med laud i rettsvitenskap fra University of Miami fra 1996. I studietiden var han hospitant i staben til kongressrepresentant Ileana Ros-Lehtinen, og satt senere i bystyret i West Miami 1998–2000.

Mario Rubio ble oppdratt og gift som katolikk. I ungdommen og ung voksen var han i flere år medlem av mormonkirken og kom senere med i en baptistkirke. Senere har han atter blitt bekjennende katolikk.Uriel Heilman: 8 Facts U.S. Jews Might Want to Know About Marco Rubio. In: Haaretz vom 1. November 2015 (englisch)

 Politikk 
I januar 2000 ble Rubio innvalgt i Representantenes hus i delstaten Florida, og var speaker der fra 2006 til 2008. 

Han fikk 48,9 % av stemmene i senatsvalget i Florida i 2010, der den republikanske guvernøren Charlie Crist og den demokratiske kongressrepresentanten Kendrick Meek var motkandidater. Rubio ble ansett som den klart mest konservative kandidaten. Tilnavnet «[[Tea Part]-bevegelsen]]s kronprins» har blitt brukt av både tilhengere og motstandere, skjønt Rubio ikke hadde noen direkte tilknytning til bevegelsen.

I juni 2012 ble det rapportert at Republikanernes presidentkandidat samme år, Mitt Romney, vurderte å velge Rubio som sin visepresidentkandidat, men endte til slutt opp med Paul Ryan. 

I 2013 holdt han den republikanske svar-talen til president Barack Obamas State of the Union-tale, talen om nasjonens tilstand.http://www.foxnews.com/politics/2013/02/06/florida-senator-marco-rubio-to-deliver-state-union-gop-response/| Fox News Marco Rubios respons til Obamahttp://www.youtube.com/watch?v=NLmZbBh83-I|GOP svar til State of the Union 

Rubio stilte som kandidat for republikanerne til Presidentvalget i USA 2016, men tapte for Donald Trump om å bli republikanernes kandidat.

I 2025 gikk han av som senator for å bli utenriksminister i Donald Trumps andre regjering.

 Bibliografi 
  – 100 Innovative Ideas for Florida's Future. Regnery Publishing, Inc.

 Referanser 

 Eksterne lenker 




Kategori:Senatorer fra Florida
Kategori:Advokater fra USA
Kategori:USAs utenriksministre
Kategori:Donald Trumps andre regjering
Kategori:Personer fra Miami